Lee Dorman

Lee Dorman (* 15. september 1942 St. Louis, Missouri, USA − † 21. december 2012 Orange County, Kalifornia) bol americký rockový basgitarista, skladateľ a spevák. V roku 1967 sa stal členom skupiny Iron Butterfly, s ktorou nahral albumy In-A-Gadda-Da-Vida (1968), Ball (1969) a Metamorphosis (1970). Následne sa skupina rozpadla. Po niekoľkých rokoch bola obnovená a Dorman v nej pôsobil až do svojej smrti. V neaktívnom období Iron Butterfly bol členom kapely Captain Beyond, v ktorej okrem neho pôsobil ešte ďalší člen Iron Butterfly Larry "Rhino" Reinhardt. So skupinou nahral albumy Captain Beyond (1972), Sufficiently Breathless (1973) a Dawn Explosion (1977).

 Externé odkazy 
 Lee Dorman na Allmusic

Kategória:Rockoví basgitaristi USA
Kategória:Rockoví speváci USA
Kategória:Skladatelia modernej hudby USA
Kategória:Speváci-skladatelia USA
Kategória:Členovia skupiny Iron Butterfly
Kategória:Osobnosti zo St. Louis